Condiții care trebuie îndeplinite SIMULTAN  de către solicitant pentru a aplica la o locuință pentru tineri, construită prin PROGRAMUL ANL:
 
- Să lucreze cu carte de muncă sau contract individual de muncă în BUCUREȘTI;
- Să aibă vârsta de până la 35 ani  la data depunerii cererii;
- Să nu dețină sau să nu fi înstrăinat o locuință în București (titularul cererii sau soțul/soția acestuia);

ACTE NECESARE pentru constituirea unui dosar în vederea obținerii unei LOCUINȚE pentru tineri, construită prin PROGRAMUL ANL:

1. Cerere tip și memoriul în care să descrieți situația dvs. locativă actuală;
2. Copie după actele de identitate pentru titularul cererii, soț/soție, copii și a persoanelor care au domiciliul stabil împreună cu acesta;
3. Copia actelor de stare civilă (certificat de căsătorie, deces, hotărâre de divorț, după caz);
4. Adeverințe eliberate de Secția de Poliție care a emis cărțile de identitate, din care să reiasă toate domiciliile stabile avute după data de 1 ianuarie 1990 și până în prezent (soț+soție);
5. Adeverințe eliberate de Direcția de Impozite și Taxe Locale, în care să se precizeze dacă ați fost sau nu proprietari la adresele de la punctul 4;
6. Dacă titularul cererii a fost EVACUAT dintr-un imobil restituit fostului proprietar, veți prezenta, după caz: hotărârea judecătorească prin care urmează să fiți evacuați, procesul verbal de evacuare din imobil, adeverință de la AFI de sistare a chiriei, copia contractului de închiriere;
7. Certificatele medicale cu timbru ale solicitantului sau membrilor familiei sale (soț+soție+copii), dacă este cazul,, în care veți menționa că boala se încadrează în prevederile O.U.G. nr. 10/1999 (anexa 2);
8. Copii după actele locuinței de la adresa de domiciliu (contract de vânzare-cumpărare, închiriere, etc.), inclusiv schița locuinței cu suprafețele camerelor;
9. Declarație notarială (a solicitantului și soției/soțului), în original, conform modelului de mai jos;
10. Adeverință cu venitul net al solicitantului – original;
11. Copie după contractul individual de muncă sau după actul adițional la contractul individual de muncă, din care să reiasă că locul de muncă al titularului cererii se află în Municipiul București;
12. Copie după ultima diplomă de studii a solicitantului;
13. Dacă ați fost instituționalizat, veți prezenta adeverința care să confirme aceasta;
14. Dosar de incopciat.

                                                                           DECLARAȚIE
                                                                  (model pentru notariat)

   Subsemnații ……………………. și ………………..…. .soți, domiciliați în București, strada……………………..   nr……., bl….,ap…..,sector……, având……copii minori, declarăm pe proprie răspundere, cunoscând sancțiunile prevăzute de art. 326 Cod Penal privind falsul în declarații, următoarele:
    Nu deținem, nu am deținut și nu am înstrăinat o locuință proprietate personală în Municipiul București după data de 01.01.1990 și nici nu am cumpărat o locuință în baza Decretului nr.61/1990, a Legii nr. 85/1992 și a Legii nr. 114/1996, modificată și completată prin Ordonanța de Urgența a Guvernului României nr. 40/1997 și a Ordonanței Guvernului nr. 19/1994, nu am beneficiat de credit subvenționat în vederea cumpărării de locuințe de la bugetul de stat, nu am beneficiat de sprijinul statului în credite și execuție pentru realizarea unei locuințe.
Prezenta declarație servește la Sectorul 4 al Municipiului București, în vederea obținerii unei locuințe cu chirie.

ANUAL, dosarele se ACTUALIZEAZĂ cu adeverințe de venituri, copie după contractul individual de muncă (act adițional) sau orice altă modificare care intervine de la ultima actualizare.

Cererile care nu se actualizează anual, NU vor fi incluse în lista cu ordinea de priorități pentru anul următor.

PO-01–10-F-04/ed. 1, rev 5